**Tájékoztató**

**a mezőgazdasági káresemény bejelentésének teljes vagy részleges visszavonásához**

1. **Általános tájékoztatás**

A kárenyhítési hozzájárulás megfizetésével, valamint a kárenyhítő juttatás igénybevételével kapcsolatos egyes kérdésekről szóló 27/2014. (XI. 25.) FM rendelet (továbbiakban: rendelet) 4. § (1) bekezdése: „A mezőgazdasági termelő az Mkk. tv. 2. § 21. pontja szerinti mezőgazdasági káreseményt, valamint a mezőgazdasági káresemény által okozott várható hozamcsökkenés mértékét az (1c) bekezdés szerinti adattartalommal köteles - az erre a célra kialakított elektronikus káresemény-bejelentő felületen - a (2)-(4) bekezdésben foglaltak szerint a mezőgazdasági káresemény bekövetkezésétől számított tizenöt napon belül bejelenteni (a továbbiakban: kárbejelentés).”

A rendelet 4. § (11) bekezdése: „A mezőgazdasági termelő a kárbejelentést a kárbejelentéssel **érintett terület egy részére vagy egészére vonatkozóan** a kárbejelentés tárgyában hozott döntés meghozataláig szankciómentesen **visszavonhatja** az agrárkár-megállapító szervnél az agrárkár-megállapító szerv által a honlapján közzétett nyomtatványon.”

A kárbejelentés visszavonó nyilatkozaton csak egy mezőgazdasági termelő nyilatkozhat az általa korábban benyújtott kárbejelentés(ek) teljes vagy részleges visszavonásáról.

Amennyiben valaki helyett meghatalmazottja vonja vissza a kárbejelentést, úgy teljes bizonyító erejű magánokiratba foglalt meghatalmazás (két tanú aláírásával ellátott) egyidejű csatolása szüksége.

A kárbejelentés teljes visszavonása esetén, egy nyilatkozaton több kárbejelentés egyidejű visszavonása is lehetséges.

A kárbejelentés részleges visszavonása esetén, egy nyilatkozaton csak egy kárbejelentés visszavonása lehetséges. Több kárbejelentés részleges visszavonása esetén, egy nyilatkozaton csak egyazon kárbejelentéshez tartozó táblák (mezőgazdasági parcellák) visszavonása lehetséges.

A kárbejelentés teljes visszavonása esetén, amennyiben a mezőgazdasági termelő kárbejelentésében nyilatkozott mezőgazdasági parcellák több megyéhez tartoznak (több megyés kárbejelentés) elegendő egy visszavonó nyilatkozatot kitölteni és azt a termelő lakhelye, székhelye szerint illetékes megyei kormányhivatalhoz benyújtani.

Amennyiben a mezőgazdasági termelő a kárbejelentés teljes visszavonását kezdeményezi és a kárbejelentésben feltüntetett valamennyi mezőgazdasági parcella nem a termelő lakhelye/székhelye szerinti illetékes megyében található(ak) a visszavonó nyilatkozatot a bejelentett parcellák fekvési helye szerinti illetékes megyei kormányhivatalhoz kell benyújtani.

Amennyiben a mezőgazdasági termelő a kárbejelentés részleges visszavonását kezdeményezi és a kárbejelentésben feltüntetett mezőgazdasági parcellák több megyében találhatóak egy nyomtatványon csak ugyan azon megyében található mezőgazdasági parcellák tüntethetőek fel. Ebben az esetben minden egyes visszavonó nyilatkozatot a bejelentett parcellák fekvési helye szerinti illetékes megyei kormányhivatalhoz kell benyújtani.

1. **Kitöltési segédlet**

A visszavonó nyilatkozatot a Magyar Államkincstár által a kárbejelentés benyújtását követően kiállított **MKR2110 Kárbejelentő kérelem 2021** számú bizonylata alapján kell kitölteni;

* 1. **Kárbejelentés teljes visszavonása nyilatkozat – 1. sz. táblázat – kitöltése**
     1. Iratazonosító oszlop: „1. Adminisztrációs adatok” bekezdésben „Iratazonosító” címszó mellett feltüntetett tíz jegyű azonosító szám (megegyezik a vonalkód alatt feltüntetett számmal)
     2. Kárbejelentő bizonylat beadásának időpontja oszlop: „1. Adminisztrációs adatok” bekezdésben „Kárbejelentő bizonylat beadásának időpontja” címszó mellett feltüntetett dátum éééé.hh.nn. óra, perc másodperc megadásával!
     3. Mezőgazdasági káresemény megnevezése oszlop: „5 Kárbejelentési adatok” bekezdésben „Mezőgazdasági káresemény megnevezése” címszó mellett feltüntetett káresemény megadása.
     4. A kárbejelentés több megyét érint oszlop: Amennyiben a visszavonó nyilatkozatban feltüntetett kárbejelentés(ek)ben feltüntetett táblák (mezőgazdasági parcellák) több megyéhez tartoznak tegyen „X”-et az oszlopba.
  2. **Kárbejelentés részleges visszavonása nyilatkozat – 1. sz. táblázat – kitöltése**
     1. Hasznosítás oszlop: „6. Területadatok” bekezdésben „Hasznosítás” címszó alatt feltüntetett hasznosítási kód és hasznosítás megnevezése
     2. Település oszlop: „6. Területadatok” bekezdésben „Település” címszó alatt feltüntetett településnév megadása
     3. Blokk azonosító oszlop: „„6. Területadatok” bekezdésben „Blokk azonosító” címszó alatt feltüntetett MePAR blokk azonosító megadása.
     4. Tábla sorszám oszlop: „6. Területadatok” bekezdésben „Tábla sorszám” címszó alatt feltüntetett tábla sorszám megadása.
     5. Táblaterület (ha) oszlop: „6. Területadatok” bekezdésben „Táblaterület (ha) címszó alatt feltüntetett terület adat négy tizedes jegy megadásával.

A kárbejelentés részleges visszavonás nyilatkozat esetében az iratazonosító a káresemény megnevezése és a kárbejelentő bizonylat beadásának időpontja megnevezésének kitöltése:

* Iratazonosító: „1. Adminisztrációs adatok” bekezdésben „Iratazonosító” címszó mellett feltüntetett tíz jegyű azonosító szám (megegyezik a vonalkód alatt feltüntetett számmal)
* Mezőgazdasági káresemény megnevezése: „5 Kárbejelentési adatok” bekezdésben „Mezőgazdasági káresemény megnevezése” címszó mellett feltüntetett káresemény megadása.
* Kárbejelentő bizonylat beadásának időpontja: „1. Adminisztrációs adatok” bekezdésben „Kárbejelentő bizonylat beadásának időpontja” címszó mellett feltüntetett dátum éééé.hh.nn. óra, perc másodperc megadásával!

1. **Tájékoztató elektronikus ügyintézéssel kapcsolatban**

Hivatkozással az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (továbbiakban: Eüsztv.) 26. § (2) bekezdése alapján tájékoztatom, hogy az Eüsztv. 2. § (5) bekezdése és az általános közigazgatási rendtartásról szóló 2016. évi CL. törvény 26. §-a alapján az ügyfelet megilleti a jog, hogy az elektronikus ügyintézést biztosító szerv előtti ügyintézése során az ügyintézési cselekményeit elektronikus úton végezze, nyilatkozatait elektronikus úton tegye meg.

Az Eüsztv. 1. § 17. a) pontja alapján a Jász-Nagykun-Szolnok Vármegyei Kormányhivatal elektronikus ügyintézést biztosító szervnek minősül, amely 2018. év január hó 01. napjától köteles az ügyek elektronikus intézését az Eüsztv.-ben meghatározottak szerint biztosítani.

* 1. **Természetes személyek elektronikus ügyintézése**

Tájékoztatom, hogy a természetes személy ügyfelek számára az elektronikus kapcsolattartási forma megválasztása lehetőség, csak törvényben kötelezhető elektronikus ügyintézésre. Amennyiben az elektronikus kapcsolattartási formát választja, köteles bejelenteni az ügyintézési rendelkezésének nyilvántartásába (továbbiakban: rendelkezési nyilvántartás) az elektronikus kapcsolattartására szolgáló hivatalos elérhetőségét (ügyfélkapu).

A Jász-Nagykun-Szolnok Vármegyei Kormányhivatal Agrárügyi Főosztály Földművelésügyi Osztálya (5000 Szolnok, Vízpart krt. 28.; KRID azonosító: 544244318) abban az esetben képes ügyfélkapura dokumentumot küldeni, ha az ügyfelei megadják számára az elérhetőségükhöz szükséges adatokat, vagyis az alábbi négy természetes azonosító adatot:

* családi-és utóneve
* születési családi-és utóneve
* születési helye, ideje
* anyja születési-és utóneve

Amennyiben az ügyfél a hivatalos elérhetősége helyett elektronikus levelezési címet, rövid szöveges üzenet fogadására alkalmas telefonszámot vagy más, elektronikus úton való kapcsolattartásra alkalmas elérhetőséget tüntet fel, és ettől eltérő ügyintézési rendelkezést nem tett, a hatóság ezen az elérhetőségen csak és kizárólag tájékoztatás jellegű kapcsolatot jogosult tartani az ügyféllel.

* 1. **Nem természetes személyek elektronikus ügyintézése**

Az Eüsztv. 9. § (1) bekezdése alapján elektronikus ügyintézésre köteles az ügyfélként eljáró:

* **gazdálkodó szervezet** (A polgári perrendtartásról szóló 2016. évi CXXX. törvény 7. § 6. pontja alapján, „gazdálkodó szervezet: a gazdasági társaság, az európai részvénytársaság, az egyesülés, az európai gazdasági egyesülés, az európai területi társulás, a szövetkezet, a lakásszövetkezet, az európai szövetkezet, a vízgazdálkodási társulat, az erdőbirtokossági társulat, a külföldi székhelyű vállalat magyarországi fióktelepe, az állami vállalat, az egyéb állami gazdálkodó szerv, az egyes jogi személyek vállalata, a közös vállalat, a végrehajtói iroda, a közjegyzői iroda, az ügyvédi iroda, a szabadalmi ügyvivői iroda, az önkéntes kölcsönös biztosító pénztár, a magánnyugdíjpénztár, az egyéni cég, továbbá az egyéni vállalkozó, emellett gazdálkodó tevékenységével összefüggő polgári jogi kapcsolataiban az állam, a helyi önkormányzat, a költségvetési szerv, jogszabály alapján a költségvetési szervek gazdálkodására vonatkozó szabályokat alkalmazó egyéb jogi személy, az egyesület, a köztestület, valamint az alapítvány”. Az Eüsztv. 1. § 23. pontja alapján, „gazdálkodó szervezet: a polgári perrendtartásról szóló törvényben meghatározott, belföldi székhellyel rendelkező gazdálkodó szervezet, azzal az eltéréssel, hogy e törvény alkalmazásában nem minősül gazdálkodó szervezetnek a lakásszövetkezet, valamint az adószámmal nem rendelkező egyesület, alapítvány”)
* **állam**
* **önkormányzat**
* **költségvetési szerv**
* **ügyész**
* **jegyző**
* **köztestület**
* **egyéb közigazgatási hatóság**, valamint az
* ügyfél **jogi képviselője.**

Az elektronikus kapcsolattartásra szolgáló elérhetőséggel szemben támasztott követelményeknek gazdálkodó szervezet esetében a cégkapu, illetve az elektronikus ügyintézésre kötelezett szervek – közjogi jogalanyok – tekintetében a hivatali kapu felel meg.

A Jász-Nagykun-Szolnok Vármegyei Kormányhivatal Agrárügyi Főosztály Földművelésügyi Osztálya (5000 Szolnok, Vízpart krt. 28.; KRID azonosító: 544244318) abban az esetben képes a cégkapura és a hivatali kapura dokumentumot küldeni, ha az ügyfelei megadják számára az elérhetőségükhöz szükséges alábbi adatokat:

* cég pontos, hivatalos megnevezése
* székhelye
* adószáma
* cégjegyzékszáma

Felhívom a figyelmét arra, hogy a gazdálkodó szervezet köteles bejelenteni a rendelkezési nyilvántartásba az elektronikus kapcsolattartásra szolgáló hivatalos elérhetőségét. Amennyiben a gazdálkodó szervezetként eljáró ügyfél elektronikus kapcsolattartásra szolgáló hivatalos elérhetőséggel nem rendelkezik, az elektronikus kapcsolattartást biztosító szerv elektronikus kapcsolattartás nélkül (adott esetben papír alapon) is lefolytathatja az eljárást azzal, hogy egyidejűleg kezdeményezi a törvényességi felügyeleti eljárást vagy hatósági ellenőrzést a gazdálkodó szervezettel szemben.

* 1. **Természetes és nem természetes személyek elektronikus ügyintézése**

A rendelkezési nyilvántartás a természetes személyek és szervezetek elektronikus ügyintézésre vonatkozó rendelkezéseit tartja nyilván és azt az arra jogosult szervek felé megismerhetővé teszi. A rendelkezési nyilvántartás ügyfelei azonosítási és kapcsolattartási módokkal, illetve egyéb elektronikus szolgáltatások igénybevételével kapcsolatos nyilatkozatokat tehetnek meg, mely rendelkezések teljes bizonyítóerővel bírnak.

Ügyintézési rendelkezést kizárólag 18 év feletti természetes személyek tehetnek, akik valamely személyi alapnyilvántartás (személyiadat-és lakcímnyilvántartás, központi idegenrendészeti nyilvántartás vagy az elektronikus ügyintézést igénybe vevő, külföldön élő természetes személyek személyi nyilvántartása) alanyai.

A természetes személyek valamely gazdálkodó szerv képviselőjeként is rendelkezhetnek annak nevében, a szervezet beazonosítása, és a képviseleti jogosultság sikeres ellenőrzése esetén. A rendelkezési nyilvántartás jelenleg a https://rendelkezes.gov.hu címen érhető el.

Felhívom a figyelmét arra, hogy amennyiben a rendelkezési nyilvántartásban feltüntetett elektronikus kapcsolattartásra szolgáló hivatalos elérhetőségét megváltoztatja, úgy a változás bekövetkeztét megelőzően, a változás időpontjának megjelölésével kell bejelentenie a rendelkezési nyilvántartásba.

Amennyiben elektronikus ügyintézési kötelezettséggel rendelkezik, vagy természetes személy esetében elektronikus ügyintézési alaprendelkezése van, úgy a továbbiakban a kérelmét, adatszolgáltatását, illetve egyéb dokumentumait e-Papír hitelesített üzenetküldő alkalmazással kell benyújtania, mely a https://epapir.gov.hu honlapon érhető jelenleg el.

Az e-Papír egy ingyenes, hitelesített üzenetküldő alkalmazás, amely internetkapcsolaton keresztül, elektronikus úton összeköti az Ügyfélkapuval rendelkező ügyfeleket a szolgáltatáshoz csatlakozott intézményekkel, szervekkel.

A dokumentumok benyújtását minden esetben ügyfélkapus azonosítást követően végezhető el. Amennyiben cégkapuról szeretne beadványt előterjeszteni, úgy a megjelenő oldalon be kell jelölni ezen rendelkezését és a megjelenő mezőben meg kell adni a cég adószámának első 8 számjegyét.

Az e-Papír szolgáltatásról bővebben olvashat a https://ekozig.mo.hu weboldalon.

Ha az ügyfél az elektronikus ügyintézést biztosító szervnek címzett nyilatkozatában elektronikus levelezési címét, rövid szöveges üzenet fogadására alkalmas telefonszámát vagy más, elektronikus úton való kapcsolattartásra alkalmas elérhetőségét feltüntette, és ettől eltérő ügyintézési rendelkezést nem tett, az elektronikus ügyintézést biztosító szerv jogosult ezen az elérhetőségen tájékoztatási jellegű kapcsolatot tartani az ügyféllel. Ha az ügyfél hivatalos elérhetőséggel is rendelkezik, az elektronikus ügyintézést biztosító szerv elsősorban a hivatalos elérhetőségen tart kapcsolatot az ügyféllel, az e bekezdés szerinti elérhetőséget kizárólag az ügyfél értesítése vagy tájékoztatása céljából használja.